Draf saam vir gesondheid | Netwerk24
Draf saam vir gesondheid
Atlete neem deel aan die Sanlam Marathon in 2018.Foto: Brenton Geach
Die Sanlam-Kaapstad-marathon word Sondag 15 September beslis en dit gee jou die geleentheid om nie net aan Afrika se enigste marathon met goue status van die IAAF deel te neem nie, maar terselfdertyd geld vir die Ithemba-stigting in te samel.
Ithemba is die enigste liefdadigheidsorganisasie vir geestesgesondheid wat by die marathon geaffilieer is.
Die marathon is een van die stad se mooiste wedlope, maar jy hoef nie 'n superatleet te wees om deel te neem nie. Jy kan ook aan die 10 km-vredesloop of -draf deelneem en dit om 'n baie goeie doel ondersteun.
Die marathon, wat verlede jaar meer as 23 000 atlete uit meer as 82 lande gelok het, het 'n verskeidenheid sosiale en omgewingspryse gewen.
Die Climate Neutral-groep het dit as klimaatneutrale marathon gesertifiseer en organiseerders het ook aansoek gedoen om platinumstatus van die IAAF.